السلام عليكم ورحمة الله وبركاته
اني حماه ريحان ريحان انطتكم عمرها بيوم الخميس وكان الدكتور محق ب هل مرض نسبته كلش قليله بالشفاء ومده العيش تقريباً شهرين والأكثر سنه وهي تحملت المرض تقريبا لمده شهرين ونص وتوفت وقبل لاتروح كالتلي على الواتباد مثل الي جانت حاسهه بمنيتها وكالت ودعيلي البنات هنا لان دائماً يسألن عليه ويدعلي بالشفاء وكالت كوليلها اني حاولت وقويت نفسي وصبرت واالكاتبه الله يصير وكلش محظوظه لان اصبت بهل مرض على الاقل الحك اهلي واموت شهيده بهل مرض وشكد حلو تصير انت وأهلك شهداء وتجتمعون هناك يم الخالق وكالت كولي لفله يمكن اسمها ونور وللبنات الباقيات الي سألن عليه شكرا من القلب على دعمكم الي ودعائكم وتتمنى الكم كل الخير والحياه الحلوه يعني ريحان كان الها أثر كبير بقلبي صح عانت هواي وعاشت بتعب وحزن بس اشوف هل شيء افضل واريح الها وهي هم جانت تكول وبالاخص بعد اعراض المرض الحقير خسرت كلشي لاشعر لا وجه لاجسم صارت تخوف وصلت مرحله بالكوه تنطق الحجي وتمشين بالكرسي بالكوه تاكل وتشرب من غير راسها الي يأذيها فكان انسب حل للخلاص من هل الم الموت اهم شيء ترتاح واني جدا ماعرف شنو احجي لحد هسه بصدمه كنت جدا احبها وصديقه قريبه عليه عشت وياها كلشي الحزن والفرح وكلشي مااصدك شلون ضار وليش هيج وكالت كوليلهم ابد لاتقطعون عن الطبيب لازم تسون يالاقل كل سنه فحص عام وتتاكدون من نفسكم وصحتكم لان اهم شيء الصحه ولاتوكعون بغلطتي طول عمري شفت الطبيب بس مرتين والمره الثانيه جانت تخص المرض ابد لا تنسون نفسكم وصحكتم اهتموا بنفسكم وهي تحبكم وكالت حيل شكري البنيه فله على الشغلات الايجابيه وكلامها المحفز كان ياثر هواي بيه واعتذر على الشغلات الي ماوفيت بيها ولكن بالنهايه الي مكتوب على الجبين يصير
اتمنى تدعون بالرحمه والمغفرة ل ريحان علي وتعتذر عن كل تصرفات والكلام الصار قبل ابرولها الذمه
قبل فترة دخلت حسابهة لآول مرة چاانت عايشة والله هسة دخلت مرة ثانية لگيتهة ميتة!
الألم الحسيتة مو طبيعي بس بنفس الوقت فرحت أنو ماتت وراحت يم أهلهة ربي يجعل مئواهم الجنة ويرزق أقاربهم الصبر والسلوان أكيد هسة هية بمكان أحسن ❤